b'\n_START_ARTICLE_\nLietuvos Taryb\xc5\xb3 Socialistin\xc4\x97s Respublikos but\xc5\xb3 kodeksas\n_START_PARAGRAPH_\nLietuvos Taryb\xc5\xb3 Socialistin\xc4\x97s Respublikos but\xc5\xb3 kodeksas (LTSR BK) - Lietuvos TSR teis\xc4\x97s \xc4\xafstatym\xc5\xb3 s\xc4\x85vadas, teisynas; kodeksas. Reguliavo but\xc5\xb3, i\xc5\xa1 dalies ir gyvenamosios patalpos gyvenam\xc5\xb3j\xc5\xb3 nam\xc5\xb3 statybos, kooperatyvo nam\xc5\xb3, nam\xc5\xb3, priklausan\xc4\x8di\xc5\xb3 pilie\xc4\x8diui asmenin\xc4\x97s nuosavyb\xc4\x97s teise, teisinius santykius. Lietuvos TSR but\xc5\xb3 \xc4\xafstatym\xc5\xb3 u\xc5\xbedaviniai - reguliuoti but\xc5\xb3 santykius, kad b\xc5\xabt\xc5\xb3 u\xc5\xbetikrinta TSRS Konstitucijos ir Lietuvos TSR Konstitucijos garantuojama Lietuvos TSR pilie\xc4\x8di\xc5\xb3 teis\xc4\x97 \xc4\xaf gyvenam\xc4\x85j\xc4\xaf plot\xc4\x85, tinkamai naudojamas ir i\xc5\xa1saugomas but\xc5\xb3 fondas, taip pat stiprinti teis\xc4\x97tum\xc4\x85 but\xc5\xb3 santyki\xc5\xb3 srityje._NEWLINE_Nustat\xc4\x97, kad Lietuvos TSR teritorijoje esantys gyvenamieji namai, taip pat gyvenamosios patalpos kituose statiniuose sudaro but\xc5\xb3 fond\xc4\x85. \xc4\xae but\xc5\xb3 fond\xc4\x85 ne\xc4\xafeina gyvenam\xc5\xb3j\xc5\xb3 nam\xc5\xb3 negyvenamosios patalpos, skirtos prekybos, buitiniams ir kitokiems nepramoninio pob\xc5\xabd\xc5\xbeio reikalams._NEWLINE_[1982] met\xc5\xb3 gruod\xc5\xbeio 2 d. pri\xc4\x97m\xc4\x97 Lietuvos Taryb\xc5\xb3 Socialistin\xc4\x97s Respublikos Auk\xc5\xa1\xc4\x8diausioji Taryba. Kodeksas \xc4\xafsigaliojo nuo 1983 met\xc5\xb3 kovo 1 dienos.\n_START_SECTION_\nLietuvos TSR pilie\xc4\x8di\xc5\xb3 teis\xc4\x97 \xc4\xaf gyvenam\xc4\x85j\xc4\xaf plot\xc4\x85\n_START_PARAGRAPH_\nSutinkamai su TSRS Konstitucija ir Lietuvos TSR Konstitucija Lietuvos TSR pilie\xc4\x8diai turi teis\xc4\x99 \xc4\xaf gyvenam\xc4\x85j\xc4\xaf plot\xc4\x85. \xc5\xa0i\xc4\x85 teis\xc4\x99 u\xc5\xbetikrina valstybinio ir visuomeninio but\xc5\xb3 fondo pl\xc4\x97tojimas ir i\xc5\xa1saugojimas, kooperatin\xc4\x97s ir individualin\xc4\x97s gyvenam\xc5\xb3j\xc5\xb3 nam\xc5\xb3 statybos r\xc4\x97mimas, teisingas visuomen\xc4\x97s kontroliuojamas gyvenamojo ploto, suteikiamo vykdant gerai \xc4\xafrengt\xc5\xb3 nam\xc5\xb3 statybos program\xc4\x85, skirstymas, taip pat nedideli buto nuompinigiai ir nedidelis mokestis u\xc5\xbe komunalines paslaugas.'